800 balas

800 balas (800 kugloj) estas la sesa filmo de la hispana reĝisoro Álex de la Iglesia. Protagonistigita de la geaktoroj Sancho Gracia kaj Carmen Maura, ĝi baziĝas sur ideo de la propra reĝisoro kiu aperis post ĉeesto ĉe spektaklo por turistoj en la provinco Almería.

Prezentita en la Kinfestivalo de Sitges en 2002, la filmo estas komedio omaĝo al la spageto-vesternoj alinomitaj Marmitako Westerns fare de la propra reĝisoro. 

Intrigo

La agado okazas en setlejo iam uzita por filmoj spageto-vesternoj en la Dezerto de Tabernas, en kiu nun oni realigas spektaklojn por turistoj; tie vivas Julián Torralba (Sancho Gracia), kiel estro de grupo de aktoroj kiuj penas por vivteni sin kun nostalgio de la ora epoko de la iamaj ital-hispanaj vesternoj. La alveno de infano, Carlos (Luis Castro), kiu asertas esti la nepo de Julián, ŝanĝas la rutinan vivon de la loko. 

Geaktoraro kaj roluloj
 Sancho Gracia: Julián Torralba
 Ángel de Andrés López : Cheyene
 Carmen Maura: Laura
 Eusebio Poncela: Scott
 Luis Castro: Carlos Torralba
 Manuel Tallafé: Manuel
 Enrique Martínez: Arrastrao
 Luciano Federico: Enterigisto
 Eduardo Gómez: José María "Ahorcao"
 Terele Pávez: Rocío
 Ramón Barea: Don Mariano
 Cesáreo Estébanez: Andrés
 Eduardo Antuña: Taksiisto
 Gracia Olayo: Juli
 Berta Ojea: Ángeles
 Yoima Valdés: Sandra
 Ane Gabarain: Jacinta González

Kuriozaĵoj
 La rolulo de "Julián" (Sancho Gracia) estas inspirita en serio de realaj okazaĵoj de la biografio de la aktoro Aldo Sambrell, ofta en la spageto-vesternoj.
 Por la finaj scenoj oni klopodis por partopreno de Clint Eastwood, protagonisto de kelkaj spageto-vesternoj filmitaj en la zono.
 De la Iglesia kredis, ke la filmo estos malmultekosta, sed finfine ĝi iĝis ege kosta.



Kategorio:Hispanlingvaj filmoj
Kategorio:Hispanaj filmoj
Kategorio:Filmoj aperintaj en 2002
Kategorio:Komediaj filmoj
Kategorio:Dramaj filmoj
Kategorio:Agfilmoj
Kategorio:Aventuraj filmoj
Kategorio:Filmoj pri kino